# Some Like It Hot

Some Like It Hot (euskaraz: «Batzuei bero gustatzen zaie») 1959ko komedia-filma da, Billy Wilder austriar-estatubatuar zinemagileak zuzendu zuena. Marilyn Monroe, Tony Curtis, Jack Lemmon, George Raft, Joe E. Brown eta Pat O'Brien izan ziren antzezle nagusiak.
Sei Oscar saritarako izendapenak jaso zituen, baina bakarra irabazi zuen: jantzi-diseinu onenarena - zuri-beltza (Orry-Kelly). Horrez gain, hiru Urrezko Globo irabazi zituen komedia edo musikal sailean: film onenarena, emakumezko aktore onenarena (Marilyn Monroe) eta gizonezko aktore onenarena (Jack Lemmon).

## Argumentua

Oharra: Atal honek istorio osoa edo amaiera argitzen du.
Joe (Tony Curtis) eta Jerry (Jack Lemmon) musikariak 1929an Chicago hirian jazotako San Valentin eguneko sarraskiaren lekukoak izan dira. Beren biziak arriskuan daudenez, Chicagotik Miamira ihes egingo dute. Mafia haien atzetik dabilenez, emakumez janztea eta emakumezkoen orkestra batean jotzea erabakiko dute. Joe, taldeko abeslariaz (Marilyn Monroe) maiteminduko da, eta Osghood Fielding III.a aberatsa (Joe E. Brown) Jerryz.

## Aktoreak

* Marilyn Monroe: Sugar "Kane" Kowalczyk, ukelele-jotzailea eta abeslaria
* Tony Curtis: Joe/"Josephine"/"Shell Oil Junior"
* Jack Lemmon: Jerry (Gerald)/"Daphne"
* George Raft: "Spats" Colombo, Chicagoko mafiosoa
* Pat O'Brien: Mulligan detektibea
* Joe E. Brown: Osgood Fielding III.a
* Nehemiah Persoff: "Little Bonaparte", mafiosoa
* Joan Shawlee: Sweet Sue, "Sweet Sue and Her Society Syncopators" musika taldearen burua
* Dave Barry: Beinstock jauna, "Sweet Sue and Her Society Syncopators" musika taldearen ordezkaria
* Billy Gray: Sig Poliakoff, Joe eta Jerryren Chicagoko agente edo ordezkaria
* Barbara Drew: Nellie Weinmeyer, Poliakoffen idazkaria
* George E. Stone: "Toothpick" Charlie, "Spats" Colombok erailtzen duen gangsterra
* Mike Mazurki: Spatsen morroia
* Harry Wilson: Spatsen morroia
* Edward G. Robinson Jr.: Johnny Paradise, "Spats" Colombo erailtzen duen gangsterra
* Beverly Wills: Dolores, tronboi-jotzailea, Sugarren solairuko laguna

## Bitxikeriak

* Esamesen arabera, Marilyn Monroek bere testuak oroitzeko arazoak izan zituen. Hainbesterainokoak, non filmalekuko hainbat lekutan begibistan ipini behar izan baitzituen.
* Marilyn Monroe haurdun zegoenez, filmaketaren zenbait unetan huts egin behar izaten zuen.
* Dirudienez, Tony Curtisek "Marilyn Monroe musukatzea Hitler bera musukatzea baina okerragoa zela" esan zuen. 2001ean, halakorik esan izana gezurtatu zuen.
* Filmak omenaldia egiten dio 1930eko hamarkadako gangster zinemari, eta 1929ko Estatu Batuei buruzko hainbat ironia ditu: ospetsuen dibortzioak, burtsaren segurtasuna (urte hartan bertan Depresio Handia hasi baitzen) edota Rodolfo Valentino aktorearen heriotza.
* Marilyn Monroek filma honetan abestu zuen I Wanna Be Loved By You ospetsua.

## Iruditegia

* Marilyn Monroe Some Like It Hot filman.

## Erreferentziak

* ↑ Con faldas y a lo loco. filmotecanavarra.com (Noiz kontsultatua: 2022-04-24).

## Kanpo estekak

* Some Like It Hot filmaren IMDBko fitxa irakurgai (Ingelesez)
* Some Like It Hot filmaren trailer edo iragarkia ikusgai (Ingelesez)
* Datuak: Q190086
* Multimedia: Some Like It Hot (1959 film) / Q190086